**Ursuleți pereche**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- La miezul nopții m-am visat, pe-o stradă,

Părea că-i a "Cetății", din Sibiu,

Un ursuleț ascuns sub o arcadă

Ce mormăia în pumni șoptind: nu știu

Nici drumul care duce spre pădure

(Acolo-i luna, mângâie poiana

Și tufele cu zmeură și mure),

Dar nici străduța către Liliana

Că m-aș opri o noapte în cetate

Să-mi cânte ea poeme la ureche

Ce-alină sufleţele-abandonate,

Iar uneori și ursuleți pereche.

- Te-alinţi zâmbind, dar faguri plini revărsă

Pe strada mea dulceaţa unei ore,

Idila noastră face cale-ntoarsă

Prin frunze moi de timp, multicolore.

Doi ursuleţi au împărţit poiana

Cu flori de câmp ce-şi ridicau căpşorul

Să îi privească: "spune-mi, Liliana,

Pe cine-aștepți? De unde vine dorul?"

M-ai întrebat, atunci... Şi-acum răsună

În mintea mea-ntrebările acestea,

Din burgul alb îţi spune noapte bună

Un ursuleţ ce-a inventat povestea.

Ioan Grigoraș Liliana Trif